CELEX: 32014D0464
Language: sl
Date: 2014-07-15 00:00:00
Title: Izvedbeni sklep Komisije z dne 15. julija 2014 o določitvi prednostnih nalog Unije za politiko izvrševanja in nadzora v okviru Evropskega sklada za pomorstvo in ribištvo

16.7.2014   
            
            
               SL
            
            
               Uradni list Evropske unije
            
            
               L 209/59
            
         IZVEDBENI SKLEP KOMISIJE
   z dne 15. julija 2014
   o določitvi prednostnih nalog Unije za politiko izvrševanja in nadzora v okviru Evropskega sklada za pomorstvo in ribištvo
   
      (2014/464/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (1) ter zlasti člena 17(3) Uredbe,
   po posvetovanju z Odborom za Evropski sklad za pomorstvo in ribištvo,
   ob upoštevanju naslednjega:
   
               (1)
            
            
               Treba je opredeliti prednostne naloge Unije za politiko izvrševanja in nadzora, da bi lahko države članice pripravile operativne programe v zvezi z ukrepi, ki se financirajo v skladu z Uredbo (EU) št. 508/2014.
            
         
               (2)
            
            
               Podpora Unije bi morala biti namenjena predvsem najbolj učinkovitim ukrepom, da bi se izboljšala učinkovitost nadzornih dejavnosti, pri čemer se upošteva uspešnost držav članic pri izvajanju Uredbe Sveta (ES) št. 1005/2008 (2) in Uredba Sveta (ES) št. 1224/2009 (3).
            
         
               (3)
            
            
               Prednostne naloge Unije za politiko izvrševanja in nadzora bi morale vključevati:
               
                           —
                        
                        
                           izvajanje akcijskih načrtov, pripravljenih v skladu s členom 102(4) Uredbe (ES) št. 1224/2009 za odpravo pomanjkljivosti v sistemu nadzora države članice;
                        
                     
                           —
                        
                        
                           izvajanje posebnih ukrepov za izpolnjevanje nekaterih predhodnih pogojenosti iz Priloge IV k Uredbi (EU) št. 508/2014, kot je določeno v členu 19(2) Uredbe (EU) št. 1303/2013 Evropskega parlamenta in Sveta (4). Če veljavne predhodne pogojenosti niso izpolnjene, program v skladu s členom 19(2) Uredbe (EU) št. 1303/2013 vsebuje opis ukrepov, ki jih je potrebno sprejeti, vključno z ukrepi, ki se financirajo;
                        
                     
                           —
                        
                        
                           izvajanje sistemov potrjevanja podatkov, kot je določeno v členu 109 Uredbe (ES) št. 1224/2009, zlasti projektov, katerih cilj je zagotoviti interoperabilnost med sistemi držav članic, saj je popoln in zanesljiv sistem poročanja o ulovu in naporu bistvenega pomena za upravljanje ribolovnih virov Unije;
                        
                     
                           —
                        
                        
                           izvrševanje in nadzor obveznosti iztovarjanja celotnega ulova, kot je določeno v členu 15 Uredbe (EU) št. 1380/2013 Evropskega parlamenta in Sveta (5). Ta nova obveznost je zelo pomemben dodatek k novi skupni ribiški politiki, njen namen pa je prispevati k trajnostnemu izkoriščanju ribolovnih virov. Za izvajanje te nove obveznosti se bodo nadzorni sistemi držav članic prilagodili, kar bo povzročilo nove odhodke;
                        
                     
                           —
                        
                        
                           izvrševanje in nadzor sistema potrdil o ulovu za uvoz in izvoz ribiških proizvodov, kot je določeno v poglavju III Uredbe (ES) št. 1005/2008. Izvajanje sistema potrdil o ulovu je bistvenega pomena v boju proti nezakonitim, neprijavljenim in nereguliranim dejavnostim;
                        
                     
                           —
                        
                        
                           učinkoviti ukrepi, s katerimi se zagotovi spoštovanje omejitev zmogljivosti flote. Za zagotovitev ravnotežja med ribolovnimi možnostmi in ribolovno zmogljivostjo morajo države članice zagotoviti spoštovanje omejitev zmogljivosti ter bi morale izvajati projekte za potrjevanje, preverjanje in meritve moči motorja, za katere je potrebno financiranje;
                        
                     
                           —
                        
                        
                           izvajanje posebnih programov nadzora in inšpekcijskih pregledov ali usklajevanja nadzora v zvezi z ribolovom ali območjem, za katerega posebni programi nadzora in inšpekcijskih pregledov ne veljajo, v skladu s členom 95(4) Uredbe (ES) št. 1224/2009 in členom 15 Uredbe Sveta (ES) št. 768/2005 (6). Tovrstni ukrepi prispevajo k razvoju kulture spoštovanja pravil in okrepljenemu sodelovanju med državami članicami ter ustvarjajo sinergijo med različnimi orodji za nadzor;
                        
                     
                           —
                        
                        
                           izvrševanje in nadzor zahtev glede sledljivosti, kot je določeno v členu 58 Uredbe (ES) št. 1224/2009 in členu 67(6) Izvedbene uredbe Komisije (EU) št. 404/2011 (7). Člen 58 Uredbe (ES) št. 1224/2009 določa, da so vse pošiljke ribiških proizvodov in proizvodov iz ribogojstva sledljive v vseh fazah proizvodnje, predelave in distribucije, od takrat, ko so ulovljeni ali nabrani, do maloprodaje. Člen 67(6) Izvedbene uredbe (EU) št. 404/2011 določa, da upravljavci informacije o ribiških proizvodih in proizvodih iz ribogojstva iz člena 58(5) Uredbe (ES) št. 1224/2009 pritrdijo s sredstvom za identifikacijo, kot je koda, črtna koda, elektronski čip ali podobna naprava oziroma sistem označevanja; ta zahteva se uporablja od 1. januarja 2013 za proizvode iz ribolova, za katerega velja večletni načrt, in od 1. januarja 2015 za druge ribiške proizvode in proizvode iz ribogojstva. Izvrševanje in nadzor zahtev glede sledljivosti bi morala biti prednostna naloga Unije. Izvajanje sistema sledljivosti je temelj politike za nadzor ribištva, da bi se zagotovila preglednost pri poreklu ribiških proizvodov.
                        
                     
         
               (4)
            
            
               Pri izvajanju prednostnih nalog Unije bi bile potrebne prilagoditve glede na prednosti in slabosti politike izvrševanja in nadzora v posameznih državah članicah. Če je neka država članica določene prednostne naloge že uresničila, bi se morala načeloma osredotočiti na druge prednostne naloge.
            
         
               (5)
            
            
               V skladu s členom 20(2) Uredbe (EU) št. 508/2014 se lahko prednostne naloge Unije v zvezi s politiko izvrševanja in nadzora vsaki dve leti spremenijo z izvedbenimi akti, in sicer zaradi prilagoditve spreminjajočim se potrebam nadzora.
            
         
               (6)
            
            
               Da bi se omogočila takojšnja uporaba ukrepov iz tega sklepa, bi moral sklep začeti veljati dan po objavi v Uradnem listu Evropske unije –
            
         SPREJELA NASLEDNJI SKLEP:
   Člen 1
   Prednostne naloge Unije za politiko izvrševanja in nadzora iz člena 17(3) Uredbe (EU) št. 508/2014 so:
   
               (a)
            
            
               izvajanje akcijskih načrtov, sprejetih v skladu s členom 102(4) Uredbe (ES) št. 1224/2009 za odpravo pomanjkljivosti v sistemu nadzora države članice;
            
         
               (b)
            
            
               izvajanje ukrepov, določenih v skladu s členom 19(2) Uredbe (EU) št. 1303/2013, da se zagotovi upravna zmogljivost za izvajanje sistema Unije za nadzor, inšpekcijske preglede in izvrševanje, kot je določeno v Prilogi IV k Uredbi (EU) št. 508/2014;
            
         
               (c)
            
            
               izvajanje sistemov potrjevanja podatkov iz člena 109 Uredbe (ES) št. 1224/2009 in zlasti izvajanje projektov, pri katerih se uporabljajo skupne standardizirane oblike ali ki spodbujajo interoperabilnost med sistemi držav članic;
            
         
               (d)
            
            
               nadzor in izvrševanje obveznosti iztovarjanja celotnega ulova iz člena 15 Uredbe (EU) št. 1380/2013, vključno s prilagoditvami v sistemih nadzora držav članic v zvezi z izvajanjem te obveznosti;
            
         
               (e)
            
            
               nadzor in izvrševanje sistema potrdil o ulovu iz poglavja III Uredbe (ES) št. 1005/2008 ter
            
         
               (f)
            
            
               izvajanje projektov za potrjevanje, preverjanje in meritve moči motorja;
            
         
               (g)
            
            
               izvajanje posebnih programov nadzora in inšpekcijskih pregledov v skladu s členom 95(4) Uredbe (ES) št. 1224/2009;
            
         
               (h)
            
            
               usklajevanje nadzora v skladu s členom 15 Uredbe (ES) št. 768/2005;
            
         
               (i)
            
            
               nadzor in izvrševanje zahtev glede sledljivosti, vključno s sistemi označevanja, s katerimi se potrošnikom zagotovijo zanesljive informacije, kot je določeno v členu 58 Uredbe (ES) št. 1224/2009 in členu 67(6) Izvedbene Uredbe (EU) št. 404/2011.
            
         Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 15. julija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 149, 20.5.2014, str. 1.
   
      (2)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).
   
      (3)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
   
      (4)  Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).
   
      (5)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
   
      (6)  Uredba Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva in o spremembi Uredbe (EGS) št. 2847/93 o oblikovanju nadzornega sistema na področju skupne ribiške politike (UL L 128, 21.5.2005, str. 1).
   
      (7)  Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 1).